《阳关曲》
金朝·王郁

城东车马已促装，城西江水青茫茫。绿杨陌上一杯酒，离愁惨淡春无光。

秦楼花映晴烟直，谁家少妇当门立。金鞭入手紫燕嘶，回首飞云晚山碧。

作者简介：（1204—1232）大兴人，字飞伯。歌诗俊逸。举进士不第。西游洛阳，放怀诗酒，尽山水之乐。好议论，不以毁誉易心。从李汾、元好问等游最久，后至京师，遇兵难，被执见杀。